Diari Oficial de la Generalitat Valenciana


Sumari del DOGV 5880, del 28-10-2008 (2008/12688)

ACORD de 24 d'octubre de 2008, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Bernadagolf, SL, consistent en una actuació integral per a la instal·lació d'un càmping en sòl no urbanitzable del municipi de Crevillent.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5880

Data del DOGV
:   28-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12321


Data del document
:   24-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Crevillent
    * pla d'urbanisme

ACORD de 24 d'octubre de 2008, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Bernadagolf, SL, consistent en una actuació integral per a la instal·lació d'un càmping en sòl no urbanitzable del municipi de Crevillent. [2008/12716]  
El Consell, en la reunió del dia 24 d'octubre de 2008, va adoptar l'acord següent:  
Vist l'expedient promogut per Bernadagolf, SL, amb domicili a l'efecte de notificació al carrer Major, 15, 4t del municipi de Guardamar del Segura, referit a la sol·licitud de declaració d'interés comunitari pel procediment extraordinari de l'article 20 de la Llei 4/1992, sobre sòl no urbanitzable (en endavant LSNU) per a la instal·lació d'un càmping a les parcel·les 16 i 20 del polígon 32, del municipi de Crevillent, i de conformitat amb els següents:  
ANTECEDENTS DE FET  
Primer   
En data 4 d'agost de 2004 es va presentar en el Registre d'entrada de la Comissió Territorial d'Urbanisme d'Alacant documentació relativa a la declaració d'interés comunitari pel procediment extraordinari de l'article 20 de la Llei 4/1992 referida a la instal·lació d'un càmping a les parcel·les 16 i 20 del polígon 21, del municipi de Crevillent. Revisada la documentació presentada, es va requerir l'interessat, en data 4 d'octubre de 2004, perquè la completara en els termes de la Llei 4/1992, de la Generalitat, de 5 de juny, sobre sòl no urbanitzable, i l'última documentació complementària va tenir entrada amb data 26 de setembre de 2006.  
Segon   
Es preveu la construcció de 1.500 parcel·les, comunicades per vials interiors, una zona d'oci i esportiva de 1.470 m², una zona de serveis de 7.650 m² i una zona d'emmagatze-mament i manteniment d'instal·lacions de 2.000 m².   
Solució prevista per a:  
- L'accés rodat: s'efectuarà a través del vial d'accés a Sant Felip Neri des de la carretera Catral-Crevillent, la qual disposa d'accés des de l'autovia a Cartagena-C3321, a les proximitats de l'entrada a l'autovia es realitzarà l'ampliació i adequació del carril de servei existent per a adequar-lo com a accés al càmping, i dotar-lo de les condicions adequades per al futur trànsit previst.  
S'adequaran i ampliaran els vials existents, i aquests disposaran de distints àmbits al llarg del recorregut dels esmentats vials, i aquests disposaran amb dos sentits de circulació.  
- Xarxa d'abastiment d'aigua potable: paral·lela a l'assarb d'Orones, al sud de l'actuació, discorre la xarxa municipal d'aigua potable que proveeix la partida de Sant Felip Neri, en el tram ubicat a les proximitats del sector es realitzarà la connexió per a l'abastiment d'aigua potable per al sector.   
Segons informe d'Aquagest, companyia subministradora d'aigua a Crevillent, "per a garantir l'aportació d'aigua potable caldrà ampliar la xarxa existent. L'ampliació de la xarxa existent es resumeix en els punts següents:  
- Ampliació de diàmetre de l'actual connexió de la xarxa municipal a les conduccions de la Mancomunitat dels Canals del Taibilla.  
- Substitució de l'actual xarxa d'aigua potable municipal des de l'entroncament indicat en el punt anterior fins la derivació de la xarxa que abastirà el càmping."  
- Xarxa de distribució d'energia elèctrica: es realitzarà un entroncament aeri-subterrani en la línia aèria de mitja tensió existent a la zona nord del sector. El disseny de la xarxa de distribució d'energia elèctrica, com també les condicions de connexió amb les instal·lacions existents es realitzarà amb els criteris i disponibilitats de la companyia subministradora, com també la normativa en vigor aplicable. Les instal·lacions, una vegada executades, seran lliurades pel promotor a la companyia subministradora per a la seua gestió i explotació mitjançant el corresponent conveni de cessió.  
- Xarxa d'aigües residuals: la xarxa de recollida d'aigües serà separativa, partirà d'una estació de bombament ubicada en la part sud del sector, la qual realitzarà el seu abocament en la depuradora existent pròxima a la partida de Sant Felip Neri, per a la qual cosa s'executarà la instal·lació d'una xarxa d'impulsió que discorrerà paral·lela a l'assarb d'Orones.  
- Xarxa de recollida d'aigües pluvials: el sector està delimitat per séquies i assarbs per al reg dels camps de cultiu limítrofs, instal·lacions a les quals es connectarà la xarxa de recollida d'aigües pluvials per a d'aquesta manera mantenir l'aportació natural d'aigua existent fins a la data.  
- Residus sòlids: no es fa cap menció a la recollida de residus sòlids. S'haurà d'especificar el mode d'efectuar aquesta recollida.  
Respecte al compliment de deures, cessions i obligacions que s'estableixen d'acord amb el que estipula l'article 20.1c de la Llei 4/1992, de 5 de juny, de la Generalitat, sobre sòl no urbanitzable, el promotor assegurarà el compliment de les seues previsions mitjançant l'aval corresponent del 7% del cost estimat per a la urbanització prevista.  
En relació amb l'impacte ambiental, la secretària autonòmica de Territori i Medi Ambient en data 13 de juny de 2007, dicta declaració d'impacte ambiental favorable per a la instal·lació projectada.  
Tercer   
La sol·licitud va ser admesa a tràmit per Resolució de data 1 d'agost de 2005, previ requeriment de l'emissió d'informe municipal d'acord amb l'article 16 de la Llei 4/1992, sobre sòl no urbanitzable. L'expedient ha sigut objecte de tràmit d'informació pública mitjançant anunci publicat en el tauler d'edictes de l'Ajuntament afectat, en diari d'informació general publicat a la Comunitat Valenciana i en el DOCV de data 22 de setembre de 2005, com també l'avís als titulars cadastrals amb drets afectats per l'actuació. En data 19 de gener de 2007 l'expedient va tornar a ser objecte d'informació pública mitjançant anunci publicat en el DOCV núm. 5432, després de l'avís als titulars afectats per l'actuació.  
Quart   
Durant el període d'exposició pública de l'expedient, consta en el registre d'entrada del Servei Territorial d'Urbanisme la presentació d'al·legacions a càrrec de la Comunitat de Regants de Sant Felip Neri. Aquestes al·legacions es transcriuen a continuació:  
"Primera: Els terrenys propietat de la mercantil Bernadagolf, SL estan inclosos dins del perímetre del regadiu tradicional d'aquesta Comunitat de Regants, en l'horta fèrtil baixa de la conca del Segura.  
Segona: El càmping que es pretén instal·lar per part de la mercantil Bernadagolf SL es troba envoltat de terrenys dedicats a les activitats agrícoles i ramaderes, per la qual cosa la instal·lació d'aquesta activitat nova a la zona, no ha de comportar cap tipus de restricció per a aquestes o altres activitats que es puguen exercir als terrenys limítrofs al càmping.  
Tercera: La instal·lació del càmping esmentat haurà de respectar i mantenir, si és el cas, els llits i els ramals d'aquests que discórreguen per l'interior de la propietat, que afecten més regants o drenants de la Comunitat de Regants. La Comunitat de Regants podrà, no obstant això, realitzar les labors de manteniment necessàries en aquests llits (fumigacions, podes, neteja d'herbes, reposició de marges i canonades, etc.), i la propietat dels terrenys del càmping té l'obligació de deixar expedit l'accés als llits esmentats per a la realització d'aquests treballs."  
Cinqué   
Durant la tramitació de l'expedient s'han sol·licitat informes sectorials als organismes següents, de conformitat amb l'article 20 de la Llei 4/1992:  
- Ajuntament de Crevillent, entrat amb data 24 de setembre de 2004 i aportada la documentació sol·licitada, s'emet nou informe entrat amb data 4 de març de 2005, emés per la Junta de Govern Local de l'Ajuntament, amb data 21 de febrer de 2005, s'adopta l'acord d'emetre informe favorable sobre la declaració d'interés comunitari basant-se en l'informe del tècnic municipal en què es ponderen diferents aspectes.  
- Ajuntament de Crevillent, aportada la documentació sol·licitada, s'emet nou informe entrat amb data 13 d'octubre de 2005, emés per la Junta de Govern Local de l'Ajuntament, amb data 19 de setembre de 2005, s'adopta l'acord d'emetre informe favorable a la declaració d'interés comunitari basant-se en l'informe del tècnic municipal en què es ponderen diversos aspectes.  
- Ajuntament de Crevillent, aportada nova documentació per part del promotor, s'emet nou informe entrat amb data 25 d'abril de 2006, emés per la Junta de Govern Local de l'Ajuntament, amb data 27 de març de 2006, s'adopta l'acord d'emetre informe favorable a la declaració d'interés comunitari basant-se en l'informe del tècnic municipal en què es ponderen els aspectes següents:  
"L'activitat sol·licitada pot emplaçar-se en sòl urbà o urbanitzable del vigent pla general, si bé ha de considerar-se que la gran superfície de l'activitat n'impedeix l'efectiva implantació.  
Es considera escassa la incidència sobre l'estructura del territori i el seu aparent escàs impacte en el medi físic i el fet que no altera el destinació general del sòl no urbanitzable comú.  
La solució definitiva de la xarxa viària d'accés disposa de l'aprovació del Departament de Carreteres del Ministeri de Foment per la qual cosa es considera correcta.  
Quant a la xarxa sanejament, haurà d'aportar-se la conformitat de l'entitat de sanejament, una vegada comprovada la capacitat de bombament de Sant Felip.  
La proposta proposa la monetarització de les cessions que s'ha d'efectuar atesa la idiosincràsia d'aquestes i la dificultat del seu aprofitament per l'Ajuntament a excepció del sòl destinat a equipaments que sí que serà objecte de cessió a l'Ajuntament.  
Pel que fa a la monetarització proposta per a substituir el deure de cessió de les dota-cions públiques locals com també la quantificació dels deures legals per raó a l'aprofitament (...) es desglossen de la manera següent:  
Zones verdes: 38.234 m² x 18 euros/m² = 688.212 euros  
10% Aprofitament tipus: 1.147 m² x 206 euros/m² = 236.282 euros  
Total: 924.494 euros  
L'execució de la xarxa d'aigua potable exigida per Aquagest en el seu informe implica una millora de la xarxa en permetre crear una malla amb la xarxa existent i considera que el cost d'aquesta es pot estimar en 320.000 euros aproximadament i que per a l'Ajuntament comportaria reduir la longitud d'enganxada en un 50%, es proposa compartir aquest 50% i que l'Ajuntament es faça càrrec per tant del 25% del cost total, és a dir, 80.000 euros. Deduint del valor de monetarització calculat aquesta quantitat, resulta que la monetarització total a favor de l'Ajuntament és de 844.494 euros."  
- Carreteres. La Conselleria d'Infraestructures i Transport, després de diversos informes desfavorables i l'esmena per part del promotor de les deficiències observades, en data 12 d'abril de 2005, té entrada nou informe en sentit favorable "atés que el promotor es compromet a condicionar degudament l'itinerari fins a l'activitat i les tres connexions amb altres camins, tot això sense perjudici del que crega oportú el Ministeri de Foment, actual titular del camí de servei utilitzat".  
- El Ministeri de Foment. L'Unitat de Carreteres d'Alacant, sol·licitat pel promotor i aportat per aquest, informe amb data 19 de gener de 2005 en sentit favorable condicionat al compliment d'una sèrie de condicions particulars que han de respectar les futures instal·lacions pel que fa a la seua afecció a l'autopista:  
"Les obres podran consistir en tancar, explanar, asfaltar, edificar, il·luminar i col·locar rètols o tanques anunciadores, als terrenys de la mercantil, i hauran de respectar-se una sèrie de condicions expressades en aquest informe.  
Pel que fa als accessos a aquest pàrquing i a la modificació de la secció del camí de servei que comunicaria la nova instal·lació amb l'enllaç de Catral, la disposició d'aquest impedeix la seua ampliació cap a l'exterior ja que va ser dissenyat i executat limitant amb la línia d'expropiació, d'ací que l'actuació proposada no siga viable sense envair terrenys particulars enclavats en la zona de servitud de l'autopista. Per això, aquesta actuació hauria de veure's garantida per un acord amb els particulars afectats.  
Quant al disseny dels nusos projectats, si bé la glorieta de l'enllaç de Catral que facilita l'accés a Las Casicas i al càmping és competència de la Conselleria d'Infraestructures i Transport, aquesta inspecció els estima adequats a l'ús del camí que ací es tracta. La nova glorieta projectada en el nus 3 per a l'accés des del camí al càmping es troba fora de la zona d'afecció de l'autopista.  
Si es respectaren les premisses anteriors, l'ampliació podria dur-se a terme complint una sèrie de prescripcions d'acord amb el que ha exposat la Llei de carreteres i el Reglament general de la seua aplicació.  
El titular de l'esmentat camí, si es decideix executar la seua ampliació, continuaria sent el Ministeri de Foment, mantenint-se com pertanyent al domini públic de l'autopista, i sent imprescindible l'autorització expressa d'aquest Ministeri per a qualsevol possible actuació futura sobre el camí, havent de anar a càrrec del peticionari la conservació d'aquest.  
El titular de l'autorització haurà de reposar a càrrec seu tots els elements funcionals de la carretera que resulten danyats durant l'execució de les obres, restituint-se a les seues condicions anteriors de seguretat, funcionalitat i aspecte.   
Els treballs més pròxims a la carretera s'hauran de realitzar en hores diürnes, i no han d'afectar en cap moment el trànsit d'aquesta.  
L'autorització de les obres en qüestió serà tramitada a la presentació del corresponent projecte de construcció subscrit per un tècnic competent i visat pel col·legi professional co-rresponent, tal com es recull en l'article 93 del Reglament General de carreteres, en la qual cosa no s'opose a les condicions d'aquest informe, i han de ser dirigides, si hi ha lloc, per un tècnic competent.  
Les obres hauran de ser executades en el termini de sis mesos comptadors a partir de la notificació de la concessió de l'autorització."  
- La Confederació Hidrogràfica del Xúquer, entrat en data 4 d'agost de 2005, en sentit favorable poderant els aspectes següents:  
"L'actuació no afecta el domini públic hidràulic, ni el règim de corrents, i es troba fora de la zona de policia de llits.  
No obstant això, la zona d'estudi, es troba prop de la serra de Crevillent, per la qual cosa pot veure's afectada per la vessament de les aigües que descendeixen des de les seues vessants i desapareixen en les voltants del Fondo i pel pla d'inundació del riu Segura. Aquest aspecte l'ha de preveure l'administració competent en l'expedient urbanístic, determinant si hi ha aquest risc i valorar, si és el cas, les conseqüències i l'adopció de les limitacions i condi-cions que s'estimen pertinents.  
Finalment, indicar que la zona limita amb assarbs, per la qual cosa la competència correspon a la comunitat de regants."  
- Obres Públiques de la Diputació Provincial d'Alacant, entrat amb data 8 d'agost de 2005 en sentit favorable pel que fa a la xarxa de carreteres de titularitat provincial.  
- La Conselleria de Turisme, entrat en data 10 d'agost de 2005, en sentit favorable condicionat "al fet que es redacte el projecte d'execució d'acord amb els requisits i les condicions establits en el Decret 119/2002, de 30 de juliol, regulador dels campaments de turisme en la Comunitat Valenciana, en especial la prohibició expressa de l'article 6é pel que fa a la ubicació dels càmpings a terrenys inundables, en aquells on discórreguen línies aèries d'alta o mitja tensió o en les proximitats d'indústries o activitats molestes, insalubres o perilloses. A més del compliment de l'esmentat Decret 119/2002, la futura autorització turística dependrà del compliment de la normativa específica que siga d'aplicació, en especial, el Decret 73/1989, de 15 de maig, sobre requisits mínims d'infraestructura en establiments turístics i les normes d'accessibilitat i eliminació de barreres arquitectòniques en el disseny de les edifica-cions del càmping."  
- El Servei Territorial de Medi Ambient, entrat en data 13 de setembre de 2005, en sentit favorable a excepció del tècnic de protecció d'espècies, el qual informa desfavorablement. Després de la presentació de nova documentació per part del promotor de l'actuació, en data 15 de març de 2006, s'emet nou informe del qual no es desprén manifesta oposició al projecte esmentat.  
- La Direcció General de Ferrocarrils, Ministeri de Foment, entrat en data 10 de febrer de 2006, en sentit favorable.  
- Patricova, de la Conselleria de Territori i Habitatge, entrat en data 15 de febrer de 2006, en sentit favorable.  
- La Direcció General d'Interior, de la Conselleria de Justícia, Interior i Administra-cions Públiques, entrat en data 30 de maig de 2006, en sentit favorable, assenyalant que "hi ha indicis suficients per a considerar que la parcel·la és afectada per inundacions de manera recurrent, si bé no queda clara la intensitat amb què aquest risc l'afecta, i les possibles limitacions o prohibicions a l'ús del terreny com càmping. És per això que proposem que es realitze un estudi en detall d'aquesta zona, per l'òrgan competent, que resolga aquests punts amb claredat."  
- La secretària autonòmica de Territori i Medi Ambient va dictar en data 13 de juny de 2007 declaració d'impacte ambiental favorable, "només a l'efecte ambiental, sense perjudici de les exigències derivades de l'aplicació de la normativa sectorial específica, en especial de la normativa urbanística (...) sempre que el projecte es desenvolupe d'acord amb el que estableix la documentació presentada i l'apartat segon d'aquesta resolució", supeditant l'execució del projecte al compliment dels condicionants expressats en el fonament de dret seté.  
- La directora general de Patrimoni Cultural Valencià, Conselleria de Cultura i Esport, entrat en data 26 de setembre de 2007, en sentit favorable.  
Sisé   
En data 17 de gener de 2008 el Servei Territorial d'Ordenació del Territori d'Alacant emet un informe favorable respecte d'aquesta declaració d'interés comunitari.  
Seté   
En data 21 d'abril de 2008 el Servei d'Ordenació Territorial emet un informe favorable sobre l'estudi d'inundabilitat presentat pel promotor en relació amb el risc d'inundació del Patricova. Això es refereix al que assenyalat l'informe de la Direcció General d'Interior, de la Conselleria de Justícia, Interior i Administracions Públiques.  
En data 27 de juny de 2008 el Servei d'Ordenació Sostenible del Medi emet un informe en relació amb aquesta declaració d'interés comunitari, en el qual, després d'afirmar que les parcel·les es troben fora de l'àmbit de protecció del parc natural, fa una sèrie de consideracions que s'han de tenir en compte per a evitar afeccions a aquest. Aquest informe diu:   
"1. Les parcel·les en què es pretén ubicar l'activitat es troben fora de l'àmbit de protecció del Parc Natural. No obstant això, es troben en les proximitats del mateix, a uns 500 m de distància, aproximadament.  
2. Basant-se en aquesta proximitat, es considera necessari que es prenguen en compte una sèrie de consideracions per a evitar les possibles afeccions a la fauna i als ecosistemes de l'esmentat parc, principalment pel que fa a la contaminació lumínica i a la gestió de les aigües residuals, com també a l'afecció sobre el sistema hídric de l'àmbit del Fondo, també catalogat com a zona humida:  
a) En relació amb el sistema hídric:  
Hauria de realitzar-se prèviament a l'execució de l'actuació projectada un estudi hidrològic detallat i firmat per tècnic competent, en el qual s'estudien en detall els cabals que ac-tualment rep la zona humida del parc del Fondo d'Elx procedents del retorn de les aigües del reg de la superfície afectada pel projecte analitzat.  
Haurà d'incloure un model que descriga aquestes aportacions de cabals a la zona humida després de l'execució de l'actuació de manera que es puga avaluar quina és la previsió dels efectes derivats de la implantació de l'actuació sobre el funcionament del sistema de la xarxa de reg i les aportacions a la zona humida de forma concreta i detallada, i, si és el cas, establir mesures correctores de la possible afecció a la dinàmica hídrica de la zona humida.  
b) En relació a les aigües residuals:  
S'haurien d'adoptar les mesures preventives necessàries per a, en cas de fallada en el sistema de recollida d'aigües residuals, garantir la no-afecció al parc natural, especialment sensible per ser zona humida.  
c) En relació a la instal·lació lumínica:  
S'haurien d'adoptar les mesures de minimització d'impactes lumínics necessàries per a evitar l'afecció sobre l'avifauna.  
d) En relació al paisatge:  
Es consideren adequades les indicacions realitzades en la DIA de data 13 de juny de 2007, remesa a aquest Servei".  
Vuité   
De conformitat amb l'informe emés en data 13 d'octubre de 2008 pel Servei Territo-rial d'Ordenació del Territori d'Alacant s'introdueix una modificació en la taula que figura en el fonament de dret tercer d'aquesta proposta d'acord, concretament respecte del nombre de plantes, sent les dades correctes les que actualment hi figuren.  
FONAMENTS DE DRET  
Primer   
Aquest expedient ha de resoldre's d'acord amb el que estableix l'article 8.2 i 20 de la Llei 4/1992, de la Generalitat, de 5 de juny, sobre sòl no urbanitzable, completat amb el Pla general municipal aprovat definitivament el 22 de desembre de 1983 per la Comissió Territorial d'Urbanisme d'Alacant i la seua modificació puntual 1/96 adaptació del sòl no urbanitzable a la Llei 4/1992, aprovada el 30 de maig de 1997, com també la resta de legislació vigent en aquesta matèria d'urbanisme. Els terrenys estan classificats com a sòl no urbanitzable comú, protecció agrícola, i l'ús és compatible. L'actuació integral projectada, per les pròpies dimensions, constitueix un element influent en l'estructura territorial.  
De conformitat amb la disposició transitòria tercera, paràgraf segon, de la Llei 10/2004, de 9 de desembre, de la Generalitat, els procediments ja iniciats en l'organisme competent sobre autoritzacions prèvies o declaració d'interés comunitari en sòl no urbanitzable a l'entrada en vigor d'aquesta llei, es conclouran d'acord amb el que disposa la legislació ante-rior, per la qual cosa en aquest cas és aplicable la normativa anteriorment esmentada.  
Segon   
Respecte del procediment, en aquest cas s'han observat les prescripcions legals que exigeix l'esmentada Llei valenciana sobre sòl no urbanitzable. Així mateix, la documentació de l'expedient està completa en els termes requerits per l'article 20, segon paràgraf, de la referida Llei 4/1992, i la vigent legislació d'impacte ambiental.  
Tercer   
Es tracta d'una activitat de DIC activitats terciàries i industrials d'especial importància, per la qual cosa ha de tramitar-se de conformitat amb el que preceptua l'article 20 de la Llei 4/1992.  
La relació entre els paràmetres del projecte és la que apareixen reflectida en la taula següent:  
  
\* \* \* \* \*  
A la vista de tot el que s'ha exposat s'observa la compatibilitat del que s'ha sol·licitat amb la normativa urbanística aplicable.  
Quart   
Segons l'article 20.1 de la Llei 4/1992, de la Generalitat, de 5 de juny, sobre sòl no urbanitzable, aquestes actuacions estaran exemptes de la limitació en el termini de vigència de l'atribució de l'ús i aprofitament, com també del pagament del cànon d'aprofitament urbanístic, però han d'assumir el règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat. A la vista de l'informe municipal, aquestes seran:  
- Cessió a l'Ajuntament del sòl per a equipaments   
- Monetarització total a favor de l'Ajuntament de 844.494 euros.  
Cinqué   
S'aporten escriptures de propietat que acrediten la titularitat dels terrenys, com també dels compromisos exigits per l'article 20.1.c de la Llei 4/92, de 5 de juny, sobre sòl no urbanitzable en el que s'assumeix l'aplicació a l'actuació del règim de deures, obligacions i ces-sions pròpies de l'adjudicatari d'un programa d'actuació urbanística en sòl urbanitzable no programat.  
  
\* \* \* \* \*  
  
Sisé   
Vistes les al·legacions presentades a càrrec de la Comunitat de Regants de Sant Felip Neri, s'estimen acceptables, per la qual cosa el promotor de l'actuació, haurà de respectar i mantenir, si és el cas, els llits i els ramals d'aquests que discórreguen per l'interior de la propietat, que afecten més regants o drenants de la Comunitat de Regants. La Comunitat de Regants podrà, no obstant això, realitzar les labors de manteniment necessàries en aquests llits (fumigacions, podes, neteja d'herbes, reposició de marges i canonades, etc.), la propietat dels terrenys del càmping tindrà l'obligació de deixar expedit l'accés als llits esmentats per a la realització d'aquests treballs.  
Seté   
L'actuació haurà de complir en tot cas els condicionants següents:  
Els derivats dels distints informes sectorials expressats en els antecedents de fet.  
Els derivats de la declaració d'impacte ambiental:  
1) El subministrament d'aigua potable s'efectuarà d'acord amb la quantitat i qualitat establides en les legislacions sectorials d'aigües de consum públic i la reglamentació de campaments de turisme, com també els dispositius d'acumulació que s'hi establisca.  
2) S'haurà d'efectuar una adequada gestió dels recursos hídrics, promovent l'estalvi del consum d'aigua. Així mateix, s'aplicaran criteris de sostenibilitat en la utilització de l'aigua per a reg, de manera que s'adopten sistemes de reg per degoteig i preferentment amb aigua resi-dual de depuradora que complisca les garanties sanitàries procedents.  
3) Pel que fa a la gestió de les aigües generades per l'activitat, hauran de complir les condicions de connexió i abocament a la xarxa de clavegueram que establisca l'entitat gestora de l'estació depuradora i, en qualsevol cas, els límits establits en l'ordenança d'abocaments a la xarxa municipal de clavegueram elaborada per la Generalitat i la Federació Valenciana de Municipis i Províncies. En el cas que el sistema de sanejament no puga assumir els volums generats per l'activitat, l'entitat promotora del projecte haurà de proporcionar un sistema de depuració propi.  
4) A causa de la proximitat del Parc Natural del Fondo, s'hauran d'adoptar mesures per a evitar impactes sonors tant en la fase de construcció, com en la fase de funcionament per actuacions derivades de les activitats turístiques, respectant els nivells de soroll establits en les normatives sectorials, i especialment en horaris nocturns. Així mateix, s'hi hauran d'aplicar mesures de minimització d'impactes lumínics, d'acord amb les mesures correctores de l'estudi d'impacte ambiental.  
5) Els residus generats en l'activitat, hauran de ser gestionats segons les seues característiques i d'acord amb el que estableix la legislació sectorial específica. Els materials sobrants del moviment de terres s'hauran de traslladar a abocadors autoritzats. S'haurà de facilitar la recollida selectiva de residus de tipus urbà, i disposar de contenidors normalitzats amb aquest fi, coordinant la gestió amb la recollida municipal.  
6) S'haurà de disposar d'un sistema de recollida de pluvials que garantisca l'absència d'efectes d'inundació tant en els terrenys de l'actuació, com en les parcel·les limítrofs, camins, etc. Per a prevenir el risc d'inundació, es redactarà prèviament a l'entrada en funcionament de les instal·lacions, un pla d'emergències que reculla els protocols d'actuació davant d'aquest tipus de situacions.  
7) S'hauran d'adoptar les mesures preventives i correctores relatives a la flora, la fauna i el paisatge proposades en l'estudi d'impacte ambiental, preservant els exemplars arboris singulars descrits en el mateix, i minimitzant l'impacte sobre la nidificació de l'avifauna.  
8) El programa de vigilància ambiental inclourà la gestió realitzada amb els distints tipus de residus generats en l'execució i funcionament de les obres projectades, com també les mesures adoptades per a prevenir el risc sísmic i el risc d'inundació. Remetent un informe a la Direcció General de Gestió del Medi Natural, amb periodicitat anual amb el resultat de l'esmentat programa, incloent documentació fotogràfica de les mesures de revegetació i minimització de l'impacte visual.  
9) Prèviament a l'execució del projecte, s'haurà de disposar de l'informe preceptiu i vinculant, de la Direcció General de Patrimoni Cultural Valencià. I en tot cas, haurà de preveure's que l'aparició de restes arqueològiques o paleontològics en el transcurs de les obres, determinarà l'obligació de suspendre l'actuació, delimitar el perímetre d'afecció i notificar immediatament a la Conselleria de Cultura i Esport a aquest efecte que es determinen les mesures oportunes, de conformitat amb el que preveu la Llei de patrimoni cultural valencià.  
10) Altres condicionants de caràcter ambiental que s'establisquen derivades de l'aplicació de la normativa reguladora dels campaments de turisme, com també les disposicions contingudes en les ordenances municipals i la resta de normativa sectorial que siga d'aplicació.  
Vuité   
De conformitat amb el que disposa l'article 20.1 de la Llei 4/1992, de la Generalitat, de 5 de juny, sobre sòl no urbanitzable, en relació amb l'article 5.i) del Decret 162/2007, de 21 de setembre, que aprova el Reglament dels òrgans territorials i urbanístics de la Generalitat, la competència per a l'aprovació de la seua ordenació correspon al Consell.  
Vistos els preceptes legals esmentats i els altres de pertinent i general aplicació, i a proposta del conseller de Medi Ambient, Aigua, Urbanisme i Habitatge, el Consell   
ACORDA  
I) L'aprovació definitiva de l'ordenació urbanística relativa a l'atribució d'ús i aprofitament sol·licitat per la mercantil Bernadagolf, SL, d'una actuació integral consistent en la instal·lació d'un càmping a les parcel·les 16 i 20 del polígon 21 del terme municipal de Crevillent, que afecta una superfície de 382.336 m², com a declaració d'interés comunitari que s'ha de desenvolupar en els termes de l'article 20 de la Llei 4/1992, de 5 de juny, sobre sòl no urbanitzable.  
Aquesta ordenació i declaració d'interés comunitari, com també l'adjudicació a què es fa referència en el següent apartat II, s'hauran de subjectar a les condicions especials establides en aquest acord.  
II) Adjudicar aquesta actuació integral a favor de l'entitat Bernadagolf, SL, a la qual s'atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat, per a promoure l'establiment de la referida instal·lació.  
III) Condicionar i vincular aquesta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'aquest procediment, que quedaran afectats -a favor de l'Ajuntament- per a sufragar actuacions urbanístiques públiques. L'incompliment o la no-satisfacció d'aquestes obligacions determinarà la caducitat d'aquesta adjudicació i, si és el cas, de la mateixa declaració d'interés comunitari que té com a objecte.  
En concret, es tracta de la monetarització proposada per a substituir el deure de cessió de les dotacions públiques locals, com també la quantificació dels deures legals per raó a l'aprofitament, que es desglossen de la manera següent:  
Zones verdes: 38.234 m² x 18 euros/m² = 688.212 euros  
10% Aprofitament tipus: 1.147 m² x 206 euros/m² = 236.282 euros  
Total: 924.494 euros  
Atés que l'execució de la xarxa d'aigua potable exigida per Aquagest en el seu informe comporta una millora de la xarxa en permetre la connexió amb la xarxa existent i considerant que el cost d'aquesta es pot estimar en 320.000 euros, aproximadament, i que per a l'Ajuntament comportaria reduir la longitud d'enganxada en un 50%, es comparteix aquest 50% i l'Ajuntament es fa càrrec per tant del 25% del cost total, és a dir, 80.000 euros. Deduint aquesta quantitat del valor de monetarització calculat, resulta que la monetarització total a favor de l'Ajuntament és de 844.494 euros.  
IV) El promotor haurà de garantir, davant de l'Ajuntament de Crevillent, la correcta i puntual execució de la implantació en què consisteix aquesta actuació integral per un import del menys un 7% del cost total dels serveis i obres d'urbanització previstos. Aquesta garantia financera i personal de promoció haurà de prestar-se mitjançant aval, fiança o depòsit de valors, abans de l'inici de les obres.  
V) Tot canvi que es produïsca en la titularitat de la promoció de l'actuació integral requerirà l'autorització prèvia del Consell.  
VI) L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any comptador des de la publicació en el Diari Oficial de la Comunitat Valenciana, la interessada no ha sol·licitat, en condicions d'obtenir, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller de Medi Ambient, Aigua, Urbanisme i Habitatge. L'eventual declaració de caducitat de l'adjudicació l'emetrà, arribat el cas, el conseller de Medi Ambient, Aigua, Urbanisme i Habitatge, a qui el present acord confereix les facultats necessàries amb aquest fi, previ expedient instruït amb l'audiència de l'interessat i de l'Ajuntament de Crevillent. Aquesta declaració, si es produeix, determinaria la suspensió temporal de la declaració d'interés comunitari d'aquesta actuació integral, fins que el Consell resolga una nova adjudicació d'aquesta o la seua suspensió definitiva.  
A més de l'esmentada llicència municipal d'obres, l'adjudicatari haurà d'obtenir els permisos, llicències i autoritzacions que siguen necessàries per al lícit exercici de l'activitat.  
VII) El desenvolupament de l'actuació integral s'haurà d'ajustar al projecte presentat pel promotor adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment, i en especial:  
- Carreteres. La Conselleria d'Infraestructures i Transport: "... atés que el promotor es compromet a condicionar degudament l'itinerari fins a l'activitat i les tres connexions amb altres camins, tot això sense perjudici del que crega oportú el Ministeri de Foment, actual titular del camí de servei utilitzat."  
- El Ministeri de Foment. Unitat de Carreteres d'Alacant:  
"Les obres podran consistir en tancament, explanació, asfaltatge, edificació, il·luminació i col·locació de rètols o tanques anunciadores, als terrenys de la mercantil, i hauran de respectar una sèrie de condicions expressades en l'informe.  
Pel que fa als accessos a aquest pàrquing i a la modificació de la secció del camí de servei que comunicaria la nova instal·lació amb l'enllaç de Catral, la disposició d'aquest impedeix la seua ampliació cap a l'exterior per quant va ser dissenyat i executat limitant amb la línia d'expropiació, d'ací que l'actuació proposada no siga viable sense envair terrenys particulars enclavats en la zona de servitud de l'autopista. Per això, aquesta actuació hauria de veure's garantida per un acord amb els particulars afectats.  
Quant al disseny dels nusos projectats, si bé la glorieta de l'enllaç de Catral que facilita l'accés a Las Casicas i al càmping és competència de la Conselleria d'Infraestructures i Transport, aquesta inspecció els estima adequats a l'ús del camí que ací es tracta. La nova glorieta projectada en el nus 3 per a l'accés des del camí al càmping es troba fora de la zona d'afecció de l'autopista.  
Si es respecten les premisses anteriors, l'ampliació podria dur-se a terme complint una sèrie de prescripcions d'acord amb el que exposa la Llei de carreteres i el Reglament general de la seua aplicació.  
El titular de l'esmentat camí, si es decideix executar la seua ampliació, continuaria sent el Ministeri de Foment, mantenint-se com pertanyent al domini públic de l'autopista, i sent imprescindible l'autorització expressa del dit Ministeri per a qualsevol possible actuació futura sobre el camí, havent de anar a càrrec del peticionari la conservació d'aquest.  
El titular de l'autorització haurà de reposar a càrrec seu tots els elements funcionals de la carretera que resulten danyats durant l'execució de les obres, restituint-les a les condicions anteriors de seguretat, funcionalitat i aspecte.   
Els treballs més pròxims a la carretera s'hauran de realitzar en hores diürnes, i no han d'afectar en cap moment el trànsit d'aquesta.  
L'autorització de les obres en qüestió serà tramitada a la presentació del corresponent projecte de construcció subscrit per tècnic competent i visat pel col·legi professional corresponent, tal com es recull en l'article 93 del Reglament general de carreteres, en allò que no s'opose a les condicions d'aquest informe, havent de ser dirigides, si hi ha lloc, per un tècnic competent.  
Les obres hauran de ser executades en el termini de sis mesos, comptadors a partir de la notificació de la concessió de l'autorització."  
- La Conselleria de Turisme: "que es redacte el projecte d'execució d'acord amb els requisits i condicions establits en el Decret 119/2002, de 30 de juliol, regulador dels campaments de turisme en la Comunitat Valenciana, en especial la prohibició expressa de l'article 6é pel que fa a la ubicació dels càmpings en terrenys inundables, en aquells on discórreguen lí-nies aèries d'alta o mitjana tensió o en les proximitats d'indústries o activitats molestes, insalubres o perilloses. A més del compliment de l'esmentat Decret 119/2002, la futura autorització turística dependrà del compliment de la normativa específica que siga d'aplicació, en especial, el Decret 73/1989, de 15 de maig, sobre requisits mínims d'infraestructura en establiments turístics i les normes d'accessibilitat i eliminació de barreres arquitectòniques en el disseny de les edificacions del càmping (Decret 39/2004, de 5 de març i Ordre de 25 de maig de 2004 de la Conselleria d'Infraestructures i Transport)".  
- El Servei Territorial de Medi Ambient, entrat en data 13 de setembre de 2005, en sentit favorable a excepció del tècnic de protecció d'espècies, el qual emet informe desfavorable. Després de la presentació de nova documentació per part del promotor de l'actuació, en data 15 de març de 2006, s'emet nou informe favorable condicionat al compliment de les indicacions contingudes en aquest.  
- El Servei d'Ordenació Sostenible del Medi:   
"1. Les parcel·les en què es pretén ubicar l'activitat es troben fora de l'àmbit de protecció del parc natural. No obstant això, es troben en les proximitats d'aquest, a uns 500 m de distància, aproximadament.  
2. Basant-se en aquesta proximitat, es considera necessari que es prenguen en compte una sèrie de consideracions, per a evitar les possibles afeccions a la fauna i als ecosistemes de l'esmentat parc, principalment pel que fa a la contaminació lumínica i pel que fa a la gestió de les aigües residuals, com també a l'afecció sobre el sistema hídric de l'àmbit del Fondo, també catalogat com a zona humida:  
a) En relació al sistema hídric:  
Hauria de realitzar-se prèviament a l'execució de l'actuació projectada un estudi hidrològic detallat i firmat per un tècnic competent, en el qual s'estudien en detall els cabals que actualment rep la zona humida del parc del Fondo d'Elx procedents del retorn de les aigües del reg de la superfície afectada pel projecte analitzat.  
Haurà d'incloure un model que descriga aquestes aportacions de cabals a la zona humida després de l'execució de l'actuació de manera que es puga avaluar quina és la previsió dels efectes derivats de la implantació de l'actuació sobre el funcionament del sistema de la xarxa de reg i les aportacions a la zona humida de forma concreta i detallada, i, si és el cas, establir mesures correctores de la possible afecció a la dinàmica hídrica de la zona humida.  
b) En relació a les aigües residuals:  
S'haurien d'adoptar les mesures preventives necessàries per a, en cas de fallada en el sistema de recollida d'aigües residuals, garantir la no-afecció al parc natural, especialment sensible pel fet de ser zona humida.  
c) En relació a la instal·lació lumínica:  
S'haurien d'adoptar les mesures de minimització d'impactes lumínics necessàries per a evitar l'afecció sobre l'avifauna.  
d) En relació al paisatge:  
Es consideren adequades les indicacions realitzades en la DIA de data 13 de juny de 2007, remesa a aquest Servei".  
- Declaració d'impacte ambiental:  
1. El subministrament d'aigua potable s'efectuarà d'acord amb la quantitat i qualitat establides en les legislacions sectorials d'aigües de consum públic i la reglamentació de campaments de turisme, com també els dispositius d'acumulació que s'hi establisca.  
2. S'haurà d'efectuar una adequada gestió dels recursos hídrics, promovent l'estalvi del consum d'aigua. Així mateix, s'aplicaran criteris de sostenibilitat en la utilització de l'aigua per a reg, de manera que s'adopten sistemes de reg per degoteig i preferentment amb aigua residual depuradora que complisca amb les garanties sanitàries procedents.  
3. Quant a la gestió de les aigües generades per l'activitat, hauran de complir les condicions de connexió i abocament a la xarxa de clavegueram que establisca l'entitat gestora de l'estació depuradora i en qualsevol cas els límits establits en l'ordenança d'abocaments a la xarxa municipal de clavegueram elaborada per la Generalitat i la Federació Valenciana de Municipis i Províncies. En el cas en què el sistema de sanejament no puga assumir els volums generats per l'activitat, l'entitat promotora del projecte haurà de proporcionar un sistema de depuració propi.  
4. A causa de la proximitat del Parc Natural del Fondo, s'hauran d'adoptar mesures per a evitar impactes sonors tant en la fase de construcció, com en la fase de funcionament per actuacions derivades de les activitats turístiques, respectant els nivells de soroll establits en les normatives sectorials, i especialment en horaris nocturns. Així mateix, s'aplicaran mesures de minimització d'impactes lumínics, d'acord amb les mesures correctores de l'estudi d'impacte ambiental.  
5. Els residus generats en l'activitat, hauran de ser gestionats segons les seues característiques i d'acord amb el que estableix la legislació sectorial específica. Els materials sobrants del moviment de terres s'hauran de traslladar a abocadors autoritzats. Es facilitarà la recollida selectiva de residus de tipus urbà, disposant contenidors normalitzats per a això, coordinant la gestió amb la recollida municipal.  
6. S'haurà de disposar d'un sistema de recollida de pluvials que garantisca l'absència d'efectes d'inundació tant en els terrenys de l'actuació, com en les parcel·les limítrofes, camins, etc. Per a prevenir el risc d'inundació, es redactarà prèviament a l'entrada en funcionament de les instal·lacions, un pla d'emergències que reculla els protocols d'actuació davant d'aquest tipus de situacions.  
7. S'hauran d'adoptar les mesures preventives i correctores relatives a la flora, la fauna i el paisatge proposades en l'estudi d'impacte ambiental, preservant els exemplars arboris singulars descrits en aquest, i minimitzant l'impacte sobre la nidificació de l'avifauna.  
8. El Programa de vigilància ambiental, inclourà la gestió realitzada amb els distints tipus de residus generats en l'execució i funcionament de les obres projectades, així com les mesures adoptades per a prevenir el risc sísmic i el risc d'inundació. Haurà de remetre un informe a la Direcció General de Gestió del Medi Natural, amb periodicitat anual amb el resultat de l'esmentat programa, incloent documentació fotogràfica de les mesures de revegetació i minimització de l'impacte visual.  
9. Prèviament a l'execució del projecte, es disposarà de l'informe preceptiu i vinculant, de la Direcció General de Patrimoni Cultural Valencià. I en tot cas, haurà de preveure's que l'aparició de restes arqueològiques o paleontològics en el transcurs de les obres, determinarà l'obligació de suspendre l'actuació, delimitar el perímetre d'afecció i notificar immediatament a la Conselleria de Cultura i Esport a l'efecte que es determinen les mesures oportunes, de conformitat amb el que preveu la Llei de patrimoni cultural valencià.  
10. Altres condicionants de caràcter ambiental que s'establisquen derivats de l'aplicació de la normativa reguladora dels campaments de turisme, com també les disposicions contingudes en les ordenances municipals i la resta de normativa sectorial que siga d'aplicació.  
Aquestes condicions prevaldran i hauran de ser assumides tant en els projectes d'obres que desenvolupen aquesta sol·licitud com en el posterior manteniment i explotació de la instal·lació.  
Contra aquest acord, que posa fi a la via administrativa, pot interposar-se recurs potestatiu de reposició davant del Consell en el termini d'un mes, comptador des de l'endemà de la notificació o publicació d'este acord en el Diari Oficial de la Comunitat Valenciana, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació del present acord en el Diari Oficial de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga exercir-se qualsevol altre recurs que es crega oportú.  
Valencia, 24 d'octubre de 2008.  
El vicepresident primer i secretari del consell,  
Vicente Rambla Momplet.